CELEX: 32015D0911
Language: et
Date: 2015-06-11 00:00:00
Title: Komisjoni rakendusotsus (EL) 2015/911, 11. juuni 2015, millega muudetakse seoses kõrge patogeensusega linnugripiga otsuse 2007/777/EÜ II lisas esitatud Kanadat käsitlevat kannet loetelus, kus on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli (teatavaks tehtud numbri C(2015) 3790 all) (EMPs kohaldatav tekst)

13.6.2015   
            
            
               ET
            
            
               Euroopa Liidu Teataja
            
            
               L 148/25
            
         KOMISJONI RAKENDUSOTSUS (EL) 2015/911,
   11. juuni 2015,
   millega muudetakse seoses kõrge patogeensusega linnugripiga otsuse 2007/777/EÜ II lisas esitatud Kanadat käsitlevat kannet loetelus, kus on esitatud need kolmandad riigid või nende osad, kust lubatakse liitu tuua lihatooteid ning töödeldud magusid, põisi ja sooli
   
      
         (teatavaks tehtud numbri C(2015) 3790 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 lõike 1 esimest lõiku, artikli 8 lõiget 4 ning artikli 9 lõike 4 punkti c,
   ning arvestades järgmist:
   
               (1)
            
            
               Komisjoni otsuses 2007/777/EÜ (2) on sätestatud looma- ja inimtervishoiu nõuded lihatoodete ja töödeldud magude, põite ja soolte saadetiste (edaspidi „kaubad”) liitu importimiseks, liidu kaudu toimuvaks transiidiks ja liidus ladustamiseks.
            
         
               (2)
            
            
               Otsuse 2007/777/EÜ II lisa 1. osas on kirjeldatud nende kolmandate riikide piirkondi, mille suhtes on kõnealuste kaupade toomisel liitu kehtestatud piirangud loomade tervise kaitsmiseks, ja kus kohaldatakse piirkondadeks jaotamist. Kõnealuse lisa 2. osas on sätestatud loetelu nendest kolmandatest riikidest ja riikide osadest, kust lubatakse kõnealuseid kaupu liitu tuua tingimusel, et kaupa on töödeldud vastavalt kõnealuse lisa 4. osas sätestatule.
            
         
               (3)
            
            
               Kanada on loetletud otsuse 2007/777/EÜ II lisa 2. osas sellise kolmanda riigina, mille kogu territooriumilt või territooriumi teatavatest osadest on lubatud liitu importida ja liidust läbi vedada kaupa, mis on saadud kodulindudest, tehistingimustes peetavatest uluklindudest ja looduslikest uluklindudest. Kanada piirkondadeks jaotamine kiideti heaks otsusega 2007/777/EÜ, mida on muudetud komisjoni rakendusotsusega (EL) 2015/204 (3) pärast kõrge patogeensusega linnugripi puhanguid kodulindudel Kanadas Briti Columbia provintsis. Otsuses 2007/777/EÜ on sätestatud, et kõnealusest piirkonnast pärit kaupu lubatakse liitu tuua pärast otsuse 2007/777/EÜ II lisa 4. osas sätestatud eritöötlemisviisi „D” (edaspidi „töötlemisviis D”) kohast töötlemist.
            
         
               (4)
            
            
               Kanada kinnitas uue kõrge patogeensusega linnugripi puhangut kodulindudel Ontario provintsis 2015. aasta aprillis. Kanada veterinaarasutused peatasid selle uue puhangu tõttu otsekohe veterinaarsertifikaatide väljastamise kogu Kanada territooriumilt liitu eksporditavatele asjaomastele kaubasaadetistele. Samuti on Kanada rakendanud kõnealuse haiguse tõrjeks ja leviku piiramiseks hukkamispoliitikat.
            
         
               (5)
            
            
               Liidu ja Kanada valitsuse vahel sõlmitud kokkuleppega (4) on ette nähtud piirkondadeks jaotamise meetmete kiire vastastikune tunnustamine liidus või Kanadas aset leidva haiguspuhangu korral.
            
         
               (6)
            
            
               Kõrge patogeensusega linnugripi uue puhangu tõttu Kanada Ontario provintsis tuleb nimetatud provintsi osadest, mille suhtes Kanada veterinaarasutused on kehtestanud veterinaarpiirangud, pärit kodulindudest, tehistingimustes peetavatest uluklindudest ja looduslikest uluklindudest saadud kaupu töödelda vähemalt töötlemisviisi D kohaselt, et vältida kõrge patogeensusega linnugripi viiruse levikut Euroopa Liitu.
            
         
               (7)
            
            
               Seoses kõrge patogeensusega linnugripi puhangutega Briti Columbias tunnustati Kanada piirkondadeks jaotamist ka komisjoni määrusega (EÜ) nr 798/2008, (5) mida on muudetud komisjoni rakendusmäärustega (EL) 2015/198 (6) ja (EL) 2015/908, (7) määruse (EÜ) nr 798/2008 reguleerimisalasse kuuluvate linnukasvatussaaduste importimiseks.
            
         
               (8)
            
            
               Järjepidevuse tagamiseks peaks otsuse 2007/777/EÜ II lisa 1. osa territooriumide kirjelduses osutama määruse (EÜ) nr 798/2008 I lisa 1. osa tabeli 3. veerus kirjeldatud piirkondadeks jaotamisele ja seda tuleks kohaldada vastavalt kõnealuse tabeli veergudes 6 A ja 6B märgitud kuupäevadele.
            
         
               (9)
            
            
               Seepärast tuleks otsuse 2007/777/EÜ II lisa 1. osa muuta.
            
         
               (10)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2007/777/EÜ II lisa muudetakse vastavalt käesoleva otsuse lisale.
   Artikkel 2
   Käesolev otsus on adresseeritud liikmesriikidele.
   
      Brüssel, 11. juuni 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 18, 23.1.2003, lk 11.
   
      (2)  Komisjoni otsus 2007/777/EÜ, 29. november 2007, millega kehtestatakse looma- ja inimtervishoiu nõuded ning näidissertifikaadid inimtoiduks ettenähtud lihatoodete ja töödeldud magude, põite ja soolte importimiseks kolmandatest riikidest ning tunnistatakse kehtetuks otsus 2005/432/EÜ (ELT L 312, 30.11.2007, lk 49).
   
      (3)  Komisjoni rakendusotsus (EL) 2015/204, 6. veebruar 2015, millega muudetakse seoses kõrge patogeensusega linnugripiga otsuse 2007/777/EÜ II lisas Kanadat käsitlevat kannet selliste kolmandate riikide või nende osade loetelus, millest lubatakse liitu tuua lihatooteid ning töödeldud magusid, põisi ja sooli (ELT L 33, 10.2.2015, lk 45).
   
      (4)  Kokkulepe Euroopa Ühenduse ja Kanada valitsuse vahel, milles käsitletakse elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid ja mis kiideti ühenduse nimel heaks nõukogu otsusega 1999/201/EÜ (EÜT L 71, 18.3.1999, lk 3).
   
      (5)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).
   
      (6)  Komisjoni rakendusmäärus (EL) 2015/198, 6. veebruar 2015, millega muudetakse seoses kõrge patogeensusega linnugripiga määruse (EÜ) nr 798/2008 I lisas Kanadat käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi (ELT L 33, 10.2.2015, lk 9).
   
      (7)  Komisjoni rakendusmäärus (EL) 2015/908, 11. juuni 2015, millega muudetakse seoses kõrge patogeensusega linnugripiga määruse (EÜ) nr 798/2008 I lisas Kanadat käsitlevat kannet selliste kolmandate riikide, territooriumide, tsoonide ja piirkondade loetelus, millest võib importida liitu või vedada läbi liidu teatavaid linnukasvatussaadusi (vt käesoleva Euroopa Liidu teataja lk 11).
   
      LISA
      Otsuse 2007/777/EÜ II lisa 1. osas asendatakse Kanadat käsitlev kanne järgmisega:
      
         
                     „Kanada
                  
                  
                     CA
                  
                  
                     01/2015
                  
                  
                     Kogu riik
                  
               
                     CA-1
                  
                  
                     01/2015
                  
                  
                     Kogu Kanada riik, välja arvatud ala CA-2
                  
               
                     CA-2
                  
                  
                     01/2015
                  
                  
                     Kanada territooriumi osad, mida on kirjeldatud komisjoni määruse (EÜ) nr 798/2008 I lisa 1. osa tabeli 3. veerus CA-2 all, vastavalt kõnealuse tabeli veergudes 6 A ja 6B osutatud kuupäevadele.”